AFC Chaqiruv Ligasi

AFC Chaqiruv Ligasi (ilgari AFC Prezidenti kubogi nomi bilan atalgan) har yili Osiyo Futbol Konfederatsiyasi tomonidan tashkil etiladigan qitʼa klublari futbol musobaqasidir. Musobaqa AFC klublari musobaqalari reytingi asosida yuqori toifadagi AFC Chempionlar ligasi elitasi yoki ikkinchi darajali OChL 2 uchun toʻgʻridan-toʻgʻri saralash yoʻllanmalarini olmagan davlatlar klublari oʻrtasida oʻtkaziladi.

Tarix 

AFC Prezidenti kubogi 2005-yilda uchinchi darajali musobaqa sifatida tashkil etilgan boʻlib, quyi reytingdagi AFCga aʼzo davlatlar klublari qitʼa musobaqalarida ishtirok etishlari mumkin edi.

2013-yil 25-noyabr kuni AFC musobaqalar qoʻmitasi 2014-yilni musobaqaning soʻnggi mavsumi boʻlishini taklif qildi. 2015-yildan boshlab rivojlanayotgan mamlakatlar ligasi chempionlari AFC kubogi saralash pley-off bosqichidan qatnashish huquqiga ega edi.

2014-yilgi turning oxirgi mavsumida Ashxobodning HTTU jamoasi Shimoliy Koreyaning Rimyongsu jamoasini 2:1 hisobida magʻlub etdi va turnirda gʻolib boʻlgan Turkmanistonning ikkinchi jamoasi boʻlgan.

2022-yil 23-dekabrda AFC musobaqalar oʻtkazish tuzilmasi 2024/2025-yilgi mavsumdan boshlab belgilangan oʻzgarishlarni eʼlon qilgan. Yangi oʻzgarishlarda AFC Chaqiruv Ligasi deb nomlangan yangi uchinchi bosqich turniri joriy qilinadi va AFC Prezidenti kubogi kabi boʻlishi maʼlum qilingan.

2024-yil 24-may kuni AFC avvalgi klub musobaqalarining rekordlari va statistikasi tan olinishi va yangilangan klub musobaqalari doirasida birlashtirilishini, AFC Prezidenti kubogi maʼlumotlari AFC Chaqiruv ligasiga oʻtkazilishini eʼlon qilingan.

Musobaqa formati 
Musobaqa uchun saralash dastlab AFCga qarashli mamlakatlarning Vision Asia hujjatida koʻrsatilganidek, AFCning rivojlanayotgan davlatlar toifasiga kiruvchi klublari uchun edi.

Musobaqaning har bir mavsumida 8 tadan 12 tagacha jamoalar ishtirok etgan. 2005-yildan 2007-yilgacha 8 ta klub 4 tadan, ikkita guruhga boʻlingan. Gʻolib va ​​ikkinchi oʻrin egalari yarim final bosqichiga yoʻl olishgan. Barcha oʻyinlar bitta mezbon davlatda oʻtkazilgan.

2008-yildan 2010-yilgacha boʻlgan davrda turnir ishtirokchilari 11 ta klubga koʻpaytirilgan. Saralash bosqichi tashkil etilgan va 11 ta klub 3 yoki 4 klubdan iborat 3 guruhga boʻlingan. Har bir guruh boshqa mamlakatda oʻynadi. Uchta guruh gʻolibi va eng yaxshi ikkinchi oʻrin sohibi boshqa mamlakatda boʻlib oʻtadigan final bosqichiga yoʻllanma olgan.

2011-yildan 2014-yilgacha turnir ishtirokchi jamoalari 12 ta klubga koʻpaytirilgan. Saralash bosqichida 4 ta klubdan iborat 3 ta guruh ishtirok etgan. Guruh gʻoliblari va ikkinchi oʻrin egalari final bosqichiga yoʻllanma olgan. Final bosiqchidagi 6 ta klub 3 tadan ikkita guruhga boʻlingan. Har bir guruhning eng yaxshi jamoalari toʻgʻridan-toʻgʻri finalga yoʻllanma olgan.

2013-yilning noyabr oyida AFC 2014-yilgi AFC Prezidenti kubogi musobaqaning soʻnggi turi boʻlishini eʼlon qilgan. 2015-yildan boshlab „rivojlanayotgan mamlakatlar“ ligasi chempionlari AFC kubogi saralash pley-off bosqichidan qatnashish huquqiga ega edi. AFC Prezidenti kubogiga oʻxshash formatdagi (yakuniy bosqichsiz) 2016-yilgi AFC kubogi uchun saralash bosqichi 2015-yil avgust oyida boʻlib oʻtdi va ikki klub AFC kubogi pley-off bosqichiga yoʻllanma olgan.

2024-yildagi rebrenddan soʻng, yangi format ilk mavsum uchun toʻrt guruhga boʻlingan 17 ishtirokchi klubni oʻz ichiga olishi maʼlum qilingan. Klublar yagona davlatda markazlashtirilgan formatda raqobatlashadilar. Guruh bosqichidagi eng yaxshi sakkizta jamoa chorak finalga yoʻllanma oladi. Chorak va nimchorak final oʻyinlari ikki oʻyindan iborat boʻlib, chempionni aniqlaydigan final baxsi esa bir oʻyin orqali aniqlanadi.

Mukofot puli 
2024–2025-yilgi mavsumdan boshlab mukofot pullari quyidagicha taqsimlanadi:

Statistika va rekordlar

Natijalar

Musobaqa gʻoliblari

Klublar boʻyicha natijalar

Mamlakatlar boʻyicha natijalar

Gʻolib murabbiylar

Mukofotlar

Mavsumlar boʻyicha toʻpurarlar

Eng yaxshi futbolchilar

Eng yaxshi toʻpurarlar

Yana qarang 

 Osiyo Chempionlar ligasi
 AFC ikkinchi chempionlar ligasi

Manbalar

Havolalar 

 AFC Chaqiruv Ligasi
 AFC Presidentʼs Cup – RSSSF

AFC Chaqiruv Ligasi
Osiyo Futbol Konfederatsiyasi klublari musobaqalari
2005-yilda Osiyoda tashkil etilganlar